Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 181

1. Fiatalok 1.1. A célcsoport jellemzõi E célcsoport a kommunikáció szempontjából legfontosabbnak tekinthetõ társadalmi-demográfiai jellemzõi a lakosság egészénél magasabb iskolázottsága, valamint a lakossági átlagot messze meghaladó idegennyelv-tudása. (A fiatal korosztály héttizede alapfokúnál magasabb végzettséggel rendelkezik, fele — saját állítása szerint — legalább egy idegen nyelven meg tudja értetni magát.) A fiatalok a társadalom egésze és saját maguk által egyaránt az integráció kedvezményezettjeinek tekintett, a KS szempontjából egyik legfontosabb társadalmi csoport. Körükben az átlagosnál jóval gyakoribb a csatlakozás abszolút támogatóinak (a tagságot nemcsak az ország, hanem a település és az egyén számára is elõnyösnek tartók aránya), és kisebb a bizonytalankodók, a tagság hatásait megítélni nem tudók, valamint az ellenzõk (elõnyökre sem az ország, sem lakóhelyük, sem saját életükben nem számítók) tábora. Ennek megfelelõen e korosztály túlnyomó többsége jelenlegi elképzelései szerint a csatlakozás mellett voksolna. A fiatalok az ország és lakóhelyük, de különösen saját és családjuk életében a lakosság egészénél egyértelmûen nagyobb arányban valószínûsítik a csatlakozás túlnyomóan pozitív hatásait. A lakosság egészével ellentétben a fiatalok mindenekelõtt nem makrogazdasági, hanem egzisztenciális szinten érzékelik a csatlakozás szükségességét. A 30 évnél fiatalabbak az átlagnál jóval nagyobb arányban kötik össze az EU-tagságot saját anyagi helyzetük, életszínvonaluk javulásával, szakmai érvényesülési lehetõségeik, valamint belföldi és külföldi munkalehetõségeik bõvülésével. A csatlakozás pozitív hatásai között többen tartják számon a személyes élmények, a külföldi utazási, tanulási és továbbtanulási lehetõségek bõvülését is. Ugyanakkor a csatlakozásnak az ország gazdaságára gyakorolt pozitív hatásaiban is legalább annyira bíznak, mint a lakosság egésze, és mind az ország, mind saját maguk életében kevésbé tartanak az egységes piac következtében megnövekvõ verseny nehézségeitõl. 5 Integrációs témában nem készültek olyan nagymintás kvantitatív lakossági, illetve célcsoportos kutatások Magyarországon az elmúlt két év során, amelyek lehetõvé tennék az egyes társadalmi alcsoportok az EU-csatlakozás kérdéseivel kapcsolatos viszonyulásának részletes elemzését. Így a célcsoportok integrációs attitûdjeinek ismertetésében, a Külügyminisztérium megbízásából 2000-ben készült közvélemény-kutatások eredményeire támaszkodunk. A fiatalok (18—29 évesek), a mezõgazdaságból élõk (mezõgazdasági, illetve erdõgazdálkodási ágazatban dolgozók), a nõk és a nyugdíjasok célcsoportok bemutatását a Szonda-Ipsos 2000. januári adatfelvételére épülõ 3000 fõ körében készült lakossági reprezentatív felmérés adatainak felhasználásával készítettük. Az ekkora elemszámú felmérés lehetõvé teszi a lakosság egészén túl az egyes társadalmi nagycsoportok attitûdjeinek vizsgálatát is. Az egyes célcsoportok almintáinak nagysága a következõ volt: Fiatalok (18—29 évesek): N=703 Mezõgazdaságból élõk: N=325 Nõk: N=1594 Nyugdíjasok: N=1018 A kis- és középvállalkozók célcsoport ismertetését a Szonda-Ipsos 2000. január—februári célcsoportos adatfelvételébõl származó kutatási eredmények alapján készítettük el (mintanagyság: 1000 fõ). Az alapsokaság a Magyarországon mûködõ 11—250 fõt foglalkoztató, az ipar, az építõipar, a szolgáltatás vagy a kereskedelem területén mûködõ vállalatok összessége. 2002/151/II. szám A fiatal korosztály a lakosság egészénél (és a közepesnél) valamivel jobban érdeklõdik az Unió és a csatlakozás kérdései iránt, és hajlandó aktívan keresni az információt. Ez a korosztály minden integrációs kommunikációs csatorna használatára készebb az átlagnál, ugyanakkor tájékozódási szokásainak jellemzõ vonása a modern kommunikációs eszközök (pl. Internet, információs telefonvonal) elõnyben részesítése a hagyományosabb csatornákkal (pl. könyvtár, helyi önkormányzati hivatal) szemben. Másik fontos szempont e réteg elérése esetében az árérzékenység: míg a fiatalok esetében nem alapfeltétel, hogy az információ „házhoz menjen”, hiszen készek aktívan keresni az információt, addig elérésük jelentõs gátja lehet az információszerzés anyagi vonzata. Azaz például jóval nagyobb arányban vennének igénybe egy ingyenesen hívható EU-telefonvonalat mint normál díjú térítéses telefonos ügyfélszolgálatot. A fentiekkel összefüggésben a fiatalok különösen az Internet, az ingyenesen hívható információs telefonvonal és az információs irodák igénybevétele iránt mutatnak a lakosság egészénél nagyobb hajlandóságot. Az átlagot meghaladó érdeklõdés és aktivitás következtében e célcsoport körében a lakossági átlagnál alacsonyabb az alapfokú információkkal sem rendelkezõk köre, bár a jól tájékozottaké még nem sokkal haladja meg a lakossági átlagot. 1.2. Kommunikációs kihívások A fiatal (tizen- és huszonéves) korosztály egy része elérésének legkézenfekvõbb és leghatékonyabb eszköze az iskola. E csatorna kizárólagos használata ugyanakkor két fontos kihívást, veszélyforrást jelent a stratégia irányítói számára: 1.2.1. Nem tanuló fiatalok elérése Bár a diákság az összességében erõsen csatlakozás-párti fiatal korosztály egészén belül is kiemelten érdeklõdõ, tájékozott és pozitívan viszonyuló csoportot alkot, a nem tanuló fiatalok integrációs viszonyulása is pozitívabb a lakossági átlagnál. Mivel a fiatalok integrációs tájékozottsága és felkészülése nemcsak saját jövõbeli boldogulásuk kulcsa, hanem családjuk, szüleik, nagyszüleik integrációs viszonyulásában is meghatározó szerepet játszik, a KS idõszakában elengedhetetlen az iskolarendszeren kívüli fiatalok megszólítása is, érdeklõdésük növelése, tudásuk elmélyítése, aktív felkészülésük ösztönzése. 1.2.2. Nem hivatalos csatornák, személyes tapasztalatok szerepe Az iskola kétségtelenül hatékony csatornát biztosít a fiatal generáció jelentõs részének eléréséhez, integrációs felkészítéséhez. Ugyanakkor amellett, hogy a nem tanuló fiatalok elérése az iskolán keresztül nem megoldható, a tanároktól tanórákon közvetített kommunikáció, tájékoztatás felülrõl jövõ, hivatalos információ érzetét keltheti a diákságban. Sokszor az informális csatornákon, személyes tapasztalatokon keresztül szerzett tudást ez a korosztály hitelesebbnek érzi. Ezért fontos kihívás a KS idõszakában a nem hivatalos csatornák bevonása a tájékoztatásba, az ismeretek és az attitûdök személyes élményeken, tapasztalatokon keresztül történõ megerõsítése. Ilyen személyes tapasztalatszerzési lehetõséget, informális csatornát kínálnak, a külföldi utazási (pl. diákcsere) tapasztalatok, EU-tagállamokbeli fiatalokkal való találkozók, ismeretségek. Természetesen ezek megszervezésében is fontos szerep juthat az iskoláknak, de az információ, az élmény, a tapasztalat forrása nem a tanár, hanem a külföldi kortársak, családok. 1.3. Célok A fiatalok kiemelt célcsoportként való szerepeltetését, a feléjük irányuló kommunikáció szempontjainak kialakítását a következõ tényezõk indokolják és határozzák meg: — A fiatal korosztály életét, érvényesülési lehetõségeit a magyar EU-csatlakozás döntõen befolyásolja. Ez az a korosztály, amely életének jelentõs részét EU-állampolgárként fogja leélni. — A fiatalok felkészültségén, alkalmazkodó képességén, rugalmasságán, változásokra való nyitottságán jelentõs részben múlik az ország EU-csatlakozásának sikere. Vagy másként fogalmazva: — Az ország, a lakosság integrációs felkészültségének hiányosságai leghatékonyabban a fiatalok megfelelõ képzésével, felkészülésének ösztönzésével, támogatásával csökkenthetõek. — Lakosságbeli arányuk önmagában is indokolja a korosztály megszólítását. Mindezek alapján a fiatalok kulcsfontosságú csoportot képeznek a kommunikáció és az ország csatlakozási felkészülésének szempontjából. A fiatalok felé irányuló EU-kommunikáció ezért nemcsak a csoport érintettségének és érdekeltségének tudatosítását szolgálja, nemcsak a fiatalok érdeklõdésének erõsítését és tudásának elmélyítését célozza. A fiatalokat megszólító EU-kommunikációnak az aktív felkészülés fontosságát is tudatosítania kell, hangsúlyoznia kell a korosztály és az egyén felkészülésben való felelõsségét, az ország csatlakozásának sikerében játszott meghatározó szerepét. A kommunikáció fontos törekvése a fiatalok információközvetítõként, véleményformálóként való bevonása, aktivizálása a családjukat, szüleiket és nagyszüleiket megcélzó kommunikációban. A kommunikációs stratégiának ki kell használnia a fiatalok, a gyerekek családon belüli véleményformáló és információközvetítõ szerepét, így a stratégia fiatalokat megszólító üzenetei az elsõdleges célcsoportnál jóval szélesebb kört érhetnek el. 2002/151/II. szám Az érdekeltség és érintettség tudatosítását a stratégia a tagság hatásainak bemutatásával, a személyes tapasztalatok erõsítésével érheti el. A személyes tapasztalatok erõsítése egyben segíti a magyar tagsággal, az európai értékrenddel való azonosulást, amely a népszavazás szempontjából, és a taggá válást követõen kiemelt jelentõséggel bír. A fiatal korosztály kulcsfontosságú az EU-csatlakozás sikerének egyik legfõbb gátját jelentõ rendkívül alacsony idegennyelv-tudás szintjének emelésében is. A lakosság nyelvtudása leghatékonyabban a fiatalok intenzív nyelvi képzésén keresztül fejleszthetõ. Így a kommunikáció egyik célja a nyelvtudás, a nyelvtanulás alapvetõ fontosságának tudatosítása. 1.4. Üzenetek A fiatalok felé irányuló kommunikáció kulcsfogalmai az érintettség, a lehetõségek, a nyitottság, a tanulás és a jövõ.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes